google/wiki40b huggingface dataset:
Grillstad

Grillstad, også skrevet Grilstad er et område i Trondheim, mellom Rotvoll, Charlottenlund og Ranheim. Grillstad ligger ved Strindfjorden, en del av Trondheimsfjorden. Området er hovedsakelig et boligområde med eneboliger og leiligheter. Helt ytterst er det bygget en marina, Grilstad Marina, som også inkluderer 800 boliger og et næringsområde. Mye av dette området er bygd på en kunstig øy ute i fjorden.
Navnet Grilstad kommer muligens fra et forsvunnet elvenavn, Grýtla, brukt om den nåværende Grillstadbekken, eller fra verbet gruvla, 'grave/rote'. Grilstad var opprinnelig en gård, som i middelalderen var erkebispegods og ble krongods ved reformasjonen. Siden dette hadde Grilstad mange eiere. Tidligere var Grilstad benyttet som landsted, men ble senere benyttet som helårsbolig. Under andre verdenskrig ble gården beslaglagt av tyskerne. De anla kanonstillinger og oppførte brakker her som ble brukt som bombelager.
Grilstad AS ble grunnlagt i 1957 av grosserer Anton Jenssen. Grilstad AS produserer ulike kjøttvarer, spesielt spekepølser.
Agis II

Agis II (død 401 f.Kr.) var konge av Sparta fra omkring 427 f.Kr til sin død.
Han seiret i første slag ved Mantineia i 418 f.Kr., og gjenopprettet dermed Spartas ry. I Peloponneserkrigens siste år herjet hans styrker kraftig i Attika, og han hadde kommandoen ved Dekelea. 
Agis døde kort tid etter at han hadde straffet byen Elis for å ha vært ulydig mot Sparta.
Avskjedstoner

Avskjedstoner er et musikkalbum med Mimix, utgitt i 2000.
Paul May

Biografi

Han var sønn av Peter Ostermayr, filmprodusent ved UFA, og hans kone Olga, født Wernhard. 
Etter å ha fullført videregående skole i Feldkirch, gikk han inn i filmens verden der han også ble opplært i laboratorieteknikk. Han ble filmklipper i 1930 og regiassistent i 1935. Regissør ble han med filmen Der Edelweißkönig i 1938. 
Etter krigen tok han psevdonymet Paul May og innkasserte sine største suksesser, inkludert 08/15, den kontroversielle adapsjonen Und ewig singen die Wälder (1959) av Trygve Gulbranssens Og bakom synger skogene, Via Mala (1961) etter John Knittel og Scotland Yard jagt Dr. Mabuse Sohn (1961) med Peter van Eyck. Han begynte så å arbeide med fjernsyn.
Mellom 1935 og 1972 regisserte han mer enn 40 filmer.
Bavly

Bavly (russisk: Бавлы, tatarisk: Bawlı) er en by i Republikken Tatarstan i Russland. Den ligger ved elva Bavly (ei sideelv til Ik), rundt 310 km sørøst for Kazan. Innbyggertall: 22 939 (folketelling 2002), 20 025 (folketelling 1989).
Bosetningen ble grunnlagt i 1755. Den fikk status som bymessig bosetning i 1950, og bystatus i 1998.
Myopsocometes

Utseende

Middelsstore, slanke, brunlige trebukker, forkroppen kan være rødlig. Antennene er kraftige og lengre enn kroppen. Hodet er rundet, pronotum sekskantet med en tann midt på hver sidekant. Dekkvingene er jevnbrede, «skuldrene» gulaktige, beina middels lange med litt fortykkede lår.

Levevis

Som andre trebukker lever larvene av de fleste artene i død ved. De voksne billene er oftest nattaktive.

Utbredelse

Slekten er utbredt i Brasil.
Arkansas' flagg

Arkansas' flagg består av en rød duk hvorpå det er plassert en blå og hvit spissrute dekorert med stjerner og delstatens navn.
Fargene er USAs flaggfarger. Spissruten, eller diamantformen, skal symbolisere at Arkansas var den eneste delstaten der det ble utvunnet diamanter. Stjernene i den blå rammen er 25 i tallet og viser til at Arkansas var delstat nummer 25 opptatt i unionen. To av stjernene i det midtre feltet representerer delstatene Arkansas og Michigan, to søsterstater som ble opptatt i unionen samtidig.
Den første versjonen av Arkansas' flagg ble innført i 1913, da med tre stjerner i det midtre hvite feltet. Antallet stjerner ble i 1923 økt til fire, den fjerde stjernen representerer Amerikas konfødererte stater. I 1924 fant stjernene den plassering de fortsatt står i.
Flagget er tegnet av Willie Hocker og ble valgt blant 65 ulike forslag.
Hurtigskole

Hurtigskole (engelsk: Speed School) er en åtte måneder lang intensiv utdanning for barn i alderen åtte til tolv år som har gått glipp av skolegang i Mali, Burkina Faso og Niger. Tiltaket er satt i gang av den norske utviklingsorganisasjonen Strømmestiftelsen for å hjelpe barna tilbake til skolebenken.
Barna kan ha vært tvunget til å slutte i grunnskolen eller de har ikke fått muligheten til å begynne i det hele tatt på grunn av fattigdom. Etter åtte måneder med opplæring tar elevene en test. Dersom de består den, kan de starte i vanlig 3. eller 4. klasse.
Opplegget er gratis for foreldrene. Skolene opprettes i landsbyer der det er mange barn som ikke går på skolen og varer et år før man flytter til en ny landsby neste år. Kostnadene per elev er 650 kroner, inkludert materiell og lærerlønninger. Dette dekkes av givere.

Utviklet i Mali

Ideen til hurtigskolene kom fra en av Strømmestiftelsens lokale samarbeidsorganisasjoner i Mali. De begynte med hurtigskoler i det små i 2004. Strømmestiftelsen kom på banen i 2005 og har siden vært med å videreutvikle konseptet. Det pedagogiske opplegget er utformet av professor i pedagogikk Denia Dougnon ved Universitetet i Mali.
Irshad Manji

Biografi

Manji ble født i Uganda, men familien måtte flytte til Canada da hun var tre år gammel. Ugandas diktator Idi Amin fordrev på denne tiden alle asiatiske fremmedarbeidere fra landet, Manji er av pakistansk opprinnelse.
I Canada begynte hun etterhvert på University of British Columbia, der hun studerte historie. Her oppnådde hun meget gode akademiske resultater.
Fra 1998 til 2001 jobbet hun i TV-kanalen Citytv. Senere gikk hun over til en annen kanadisk kanal, VERB, der hun nå er leder.

Syn på Islam

Manji kritiserer hvordan mange muslimer ser på homofile, jøder og kvinner. Hun gjør også et poeng av å ikke gå med hijab, da hun mener at dette påbudet bare gjaldt konene til Muhammed. Dessuten kritiserer hun arabernes og palestinernes syn på Israel.
Hun er kritisk til manges tolkninger av Koranen, og legger vekt på konseptet ijtihad. Manji er en personlig venn av kollegaen Salman Rushdie, og har som ham mottatt flere drapstrusler.

Kritikk

Manjis manglende kunnskaper i arabisk språk er et vanlig argument mot forskningen hennes, da arabisk er språket Koranen er skrevet på.
Noen mener også at Manji er anti-arabisk. Dette er på bakgrunn av Manjis stadige kritikk mot arabisk kultur.
The Tussler

The Tussler er et musikkalbum med Motorpsycho & Friend, utgitt i 1994.
Dmitrij Ustinov

Utdannelse og tidlig karriere

Ustinov sluttet seg til kommunistpartiet i 1927. I 1929 begynte han på sin utdannelse ved fakultetet for mekanikk ved Det polytekniske institutt i Ivanovo-Voznesensk. Deretter fortsatte han å studere i Moskva. I mars 1932 begynte han på Institutet for militær maskinteknikk i Leningrad der han tok eksamen i 1934. Deretter arbeidet han som ingeniør på Leningrads forskningsinstitutt for marineartilleri. I 1937 ble han over ført til Den bolsjevikiske våpenfabrikk som ingeniør og ble senere sjef for fabrikken.

Annen verdenskrig

Omtrent fa Tyskland invaderte Sovjetunionen i juni 1941, utnevnte Josef Stalin den 32-årige Ustinov til posten som folkekommissar for krigsmateriell. Fra denne posisjon overvåket han den massive evakuering av forsvarsindustri fra den beleirede byen Leningrad til øst for Uralfjellene.

Etterkrigstriden

I 1952 ble Ustinov medlem av Sentralkomitéen. I mars 1953 etter Stalins død ble Ministeriet for krigsmateriell kombinert med Ministeriet for flyindustrien til å bli departementet for forsvarsindustri, med Ustinov som sjef. År 1957 utså han som stedfortredende statsminister i Sovjetunionen og ble ordførende i den militærindustrielle kommisjon.
I 1965 gjorde Leonid Brezjnev Ustinov til kandidatmedlem i politbyrået og sekreterær i Sentralkomitéen med kontroll over det militære, forsvarsindustrien og visse sikkerhetsorganer. Han ble plassert også som ansvarlig for å utvikle Sovjetunionens strategiske bombefly og interkontinentale ballistiske missiler.

Forsvarsminister

Etter Andrej Gretsjkos død i 1976 ble Ustinov forsvarsminister og ble forfremmet til armégeneral. Noen dager senere ble han forfremmet til marskalk av Sovjetunionen, den høyeste militære rangen i Sovjetunionen, til tross for at han manglet tidligere militær karriere.
Den 7. november 1984 presiderte ikke Ustinov på den årlige militærparaden på Den røde plass på årsdagen for den sosialistiske Oktoberrevolusjonen. Første viseforsvarsminister marskalk Sergej Sokolov erstattet ham både for å inspektere troppene og holde minnetalen. Ustinov hadde fått lungebetennelse i slutten av oktober og akutt operasjon måtte utføres for å korrigere en aneurysme i hans aortaklaffer. Hans lever og nyrer forverret seg sewere og han avgikk med døden ved hjertestans. Han ble hedret med en statsbegravelse, og hans aske er begravd i Kremlmuren i Moskva.
Ustinov la stor vekt på det militære i flere tiår. Han klarte alltid å holde Sovjetunionen interkontinentale ballistiske missiler, ICBMs, uppgraderte. Han skrev også flere bøker, som for eksempel Utvalgte taler og artikler (1979) og Å tjene mitt land - årsaken til kommunismen (1982).

Kultur

Ustinov vises kort i Tom Clancys 1984 roman The Hunt for Red October i sin egenskap av forsvarsminister; hans død nevbbes av tittelspionen overst Filitov i The Cardinal of the Kremlin.
Ustinov er også skikkelsen i av The Manhattan project, en serie av Jonathan Hickman og Nick Pitarra. Han avbildes der som en ukroppslig hjerne montert på en robotkropp.
Kirov Stadium

Liv etter OL

Etter OL ble stadionet brukt som hjemmebane til fotballklubben FK Zenit St. Petersburg frem til 1989. Stadionet ble revet i 2006.
Trinnløse girsystem

Trinnløse girsystem (også kalt Variator) er en type girsystem som kan benyttes til forskjellige formål og som til motsetning fra andre typer girsystem ikke har definerte utvekslingssteg, men derimot gradvis økning av utveksling ettersom turtallet øker. De vanligste former er CVT-girsystem (en: continuously variable transmission systems) og IVT (en: infinitely variable transmission).

Historikk

Leonardo da Vinci er ansett for den første som konstruerte et trinnløst girsystem.
Bruk av trinnløse girsystem er utbredt. De brukes idag blant annet på enkelte biler, mopeder, snøscootere, jordbruksmaskiner, tråsykler, industrielle produksjonsverktøy og vindmøller.
Grunnkretser i Åmot kommune

Grunnkretser i Åmot kommune er delområder og grunnkretser som seksjonerer Åmot kommune i Hedmark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Magnus Hjorth

Karriere

Hjorth er aktiv i København, hvor han i 2009 fullførte sin musikalske utdannelse ved Rytmisk musikkonservatorium. Han har studert under blant andre Thomas Clausen, Jacob Christoffersen, Nikolaj Hess, Jørgen Emborg og Maggi Olin.
Som barn spilte Hjorth trombone og fiolin, men gikk over til piano som tolvåring. Han har soilt på flere album, blant annet med sin egen trio Magnus Hjorth Trio som også består av danske Lasse Mørck (bass) og norske Snorre Kirk (trommer). Trioens album Loco Motif (2007) ble omtalt på jazzmagazinet Orkesterjournalens nettsted, der forfatteren Per Wiken avsluttet anmeldelsen med karakteristikken: "Musikk med nerve av tre samstemte musikere, som utstråler kraft og tillit, og som vi har sett, stiller krav til den enkelte lytteren. Kjedelig jamming er ikke bra her." (min oversettels).
Hjorth har også samarbeidet med den danske sangeinnen Malene Mortensen Group og spiller på to av hennes album.
Aramu av Urartu

Aramu, også Arame eller Arama, var urarteisk konge mellom 858 og 844 f.Kr. Han er dermed den første historisk kjente hersker av den restituerte urarteiske stat i området rundt innsjøene Van og Urmia.
Han kjenpet og tapte en rekke slag mot den assyriske konge Šulmanu-ašared III. Det formodes at grunnleggelsen av byen Tušpa kan tilbakeføres til Aramu.
Ulvikafjorden

Ulvikafjorden er en arm av Osafjorden, som igjen er en sidefjord til Hardangerfjorden i Ulvik kommune i Hordaland. Den er seks kilometer lang, og går i nordlig retning fra innløpet mellom Birgjetangen og Staursnes inn til tettstedet Ulvik. Ved Ulvik sentrum snur fjorden mot øst og fortsetter rundt to kilometer til. Denne indre delen av fjorden kalles Ulvikapollen. Sør for Ulvikapollen ligger bygda Hjeltnes.
Riksvei 572 går langs vestsida av fjorden inn til Ulvik, hvor Fv300 tar av og går langs Ulvikapollen og videre til Osa.
Ricardo Rodríguez (fotballspiller)

Landslaget

Han var med på å vinne U-17 VM med det sveitsiske U-17 landslaget i 2009. Han debuterte for det sveitsiske senior landslaget den 7 oktober 2011 i en EM kvalifiseringskamp mot Wales, en kamp som endte med et 0–2 tap. 
Han ble tatt ut i Sveits EM-tropp til EM i Frankrike 2016.
Han ble tatt ut i Sveits' tropp til VM i fotball 2018 i Russland.
Queen Elisabeth gasskraftverk

Queen Elisabeth gasskraftverk er et varmekraftverk ved elva South Saskatchewan i Saskatchewan i Canada. Det har en installert produksjonskapasitet på 386 MW, fordelt på to eldre dampturbiner og seks små, nye gassturbiner. Brenseltypen er naturgass. Kraftverket er stod ferdig i 1959. Eier og operatør er selskapet SaskPower.
Congress Voting Independence

Identifisering av portretter

De fleste av bildene kan bli identifisert. De sentrale figurene, fra venstre til høyre, er John Adams of Massachusetts, Roger Sherman i Connecticut, Robert R. Livingston, Thomas Jefferson i Virginia, og Benjamin Franklin (sittende).
I forgrunnen til venstre er Samuel Adams i Massachusetts og Robert Morris of Pennsylvania (iført hvit). Over Samuel Adams er Robert Treat Paine av Massachusetts og over ham er Dr. Benjamin Rush of Pennsylvania. Umiddelbart til venstre for Samuel Adams er Samuel Chase. Ovenfor Robert Morris iført mørke er Benjamin Harrison.
På det ekstreme høyre i maleriet, fra høyre til venstre, er Stephen Hopkins of Rhode Island, Rev. John Witherspoon, Cæsar Rodney av Delaware, Elbridge Gerry av Massachusetts, Charles Carroll of Maryland (sitter i forgrunnen), John Morton of Pennsylvania, en uidentifisert som skal signere, Richard Henry Lee (lener seg over bordet), og John Hancock (sitter oppreist).

Gravering av Edward Savage

En gravering basert på maleriet ble laget av Edward Sawage i 1801..
Historiske kart fra Rana

Dette er et galleri med historiske kart over Rana. Kartene er kategorisert etter tidsperioden de forestiller. Alle kartene er hentet fra kartverkets historiske arkiv, eller wikipedia.

Gradteigkart

Gradteigskart (J16), 1894
Gradteigskart Topografisk kart over kongeriget Norge J.16. (1908)
Gradteigskart Topografisk kart over kongeriget Norge J.16. (1919)
Gradteigskart Topografisk kart over kongeriget Norge J.16. (1930)
Gradteigskart Topografisk kart over kongeriget Norge J.16. (1952)
Gradteigskart Topografisk kart over kongeriget Norge J.16. (1958)
Gradteigskart, Rana Gradteig J 16, 1962

Landgeneralkart

Landgeneralkart over Norge, Blad XXIV, 1921
Landgeneralkart over Norge, Blad XXIV, 1932
Landgeneralkart over Norge, Blad XXIV, 1939
Landgeneralkart over Norge, Blad XXIV, 1956
Japans Grand Prix 2006

Rapport

Felipe Massa startet løpet fra pole, men Michael Schumacher tok over ledelsen etter tre runder. Schumacher var på vei til seier og en ubestridt ledelese i førermesterskapet med bare 1 løp igjen. På runde 37, sviktet motoren til Schumacher og Fernando Alonso kunne vinne løpet foran Felipe Massa på andre og teamkollega Giancarlo Fisichella på tredje. Dette var den siste seieren til Michelin som dekkleverandør.
NM i bandy for damer 2015

Det 32. norgesmesterskapet i bandy for damer ble arrangert vinteren 2014/15 og vunnet av samarbeidslaget Nordre Sande/Drammen etter finaleseier 10–4 over Høvik/Haslum.

Avvikling

Norgesmesterskapet ble avviklet i perioden 29. november 2014 til 6. mars 2015. Det ble arrangert et seriespill med fem lag der alle lagene møtte hverandre to ganger. Deretter ble det avholdt et sluttspill med de fire beste lagene. Norgesmesterskapet ble avgjort med finale i en enkelt kamp på Frogner stadion i Oslo 6. mars 2015.
Ligning (kjemi)

En kjemisk ligning eller reaksjonsligning er en skriftlig beskrivelse av en kjemisk reaksjon. Kjemiske symboler brukes for å angi hvilke stoffer som inngår i reaksjonen, og støkiometriske koeffisienter foran symbolene angir forholdene mellom stoffene i reaksjonen.
Afrikamesterskapet i friidrett 2002

Afrikamesterskapet i friidrett 2002 var det 13. Afrikamesterkapet i friidrett, det ble avviklet i Tunis og Radès i Tunisia i perioden 6. til 10. august 2002.
Leonard Bloomfield

Bakgrunn

Leonard Bloomfield var barn av jødiske foreldre (Sigmund Bloomfield og Carola Buber Bloomfield). Fraren hadde innvandret som barn til USA i 1868; opprinnelig var slektsnavnet Blumenfeld, men det ble endret til Bloomfield i hans hjemland. I 1896 flyttet famlien til Elkhart Lake i Wisconsin, der Leonard ble sendttil grunnskole, men de var tilbake i Chicago da han begynte på videregående. Hans onkel Maurice Bloomfield var en prominent lingvist ved Johns Hopkins University, og tanten Fannie Bloomfield Zeisler en velkjent pianist.
Leonard Bloomfield gikk på Harvard College fra 1903 til 1906, og tok graden A.B..  Han fortsatte ved  University of Wisconsin, med kurs i tysk og germansk filologi, foruten i andre indoeuropeiske språk. Et møte med indoeuropisten Eduard Prokosch, som underviste ved University of Wisconsin, overbeviste Bloomfield om å velge lingvistikken som karrierevei.
Theonoe minutissima

Utseende

Theonoe minutissima er sammen med de andre artene i denne slekten, små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen er hos hunnen stor og kuleformet. På det bakerste beinparets ytterste ledd, har de en fin kam av korte børster, derav familiens norske navn.

Levevis

Theonoe minutissima lever litt skjult, i hulrom og skyggefulle steder og bygger ureglemessige fangstnett med tallrike silketråder som går på kryss og tvers.
Hunnen spinner eggene sine inn i en fritthengende, rund eggsekk.
Andreaskors

Andreaskors, eller X-kors (engelsk: saltire eller St. Andrew's cross) er et kors med diagonale armer formet som en X. Det har fått sitt navn etter apostelen Andreas, som ifølge legenden døde som martyr på et slikt kors. Andreaskors forekommer som skrifttegn i mange kulturer, i kunst og dekorasjoner, i heraldikk, flaggvesen, bumerker, logoer og andre kjennetegn.
Andreaskors inngår også som en del av den synlige konstruksjonen (avstiving) i norske stavkirker.

Andreaskors i flagg, våpenskjold og bumerker

enkle form av andreaskorset i et ensfarget diagonalkors på ensfarget bunn, men det finnes flere variasjoner av denne formen. Blant andreaskors i flagg er Russlands orlogsflagg, som har et blått andreaskors på hvitt, og Skottlands flagg, som har et hvitt andreaskors på blå bakgrunn. I britisk språkbruk omtales gjerne kun det hvite diagonalkorset på blå bunn som andreaskors, mens denne begrensningen ikke gjelder utenfor Storbritannia. Det som britene ville kalle «St.Patrikskors», det vil si rødt diagonalkors på hvit bunn, kalles i andre land for andreaskors. For eksempel har den amerikanske delstaten Alabama andreaskors. 
I Norge fører Krødsherad kommune gult eller gull andreaskors på blå bunn som flagg og våpenskjold. Slektsvåpenet til den norske – og opprinnelig skotske – slekten Christie, har i gull skjold et svart andreaskors fulgt av fire femoddete svarte stjerner.
Andreaskors forekommer blant nasjonalflagg for selvstendige stater. Jamaica fører gult andreaskors i kombinasjon med svart og grønt, mens Burundi har et hvitt andreaskors mot grønn og rød bakgrunn, men her er det også en hvit stjerneprydet skive i midten. Tidligere førte Seychellene et hvitt andreaskors på blå og rød bunn, men dette er ikke lenger i bruk.
I noen flagg kombineres andreaskorset med det ordinære gjennomgående korset, «georgskors» i britisk terminologi. Storbritannias og Baskerlands flagg er eksempler på dette, og også Russlands og Estlands orlogsgjøs.
I bumerker er andreaskorset formet av to skrått krysslagte streker (også kalt «staver»), og denne figuren blir også kalt et «kryss». Denne bumerkefiguren er en grunnform og har ofte tillegg av flere streker som er like lange eller kortere. Et kryss som består av tre staver ligner både runen Hagl og sammenstillingen av I og X som finnes brukt som symbol for navnet Jesus Kristus.
En variant av andreaskorset er et burgunderkors, som består av to krysslagte og kvistede grener. Spanias orlogsflagg hadde i 1506-1701 et burgunderkors som figur. I den norske slekten Auberts opprinnelig franske slektsvåpen, inngår et burgunderkors blant flere figurer. Et lignende kors er kalt grenkors når grenene er i rett vinkel på hverandre, slik som i Leirfjords kommunevåpen.
Slaget ved Alvøen

Minner og markeringer

Et minnesmerke ble satt opp ved Korskirken i Bergen, og de døde ble begravet fra samme kirke. De senere år har det vært tradisjon for Sjøforsvaret i Bergen å arrangere en kransenedleggelse på minnestøtten hvert år på 17. mai.
Løytnant Bielke fikk en gate oppkalt etter seg i Bergen, og det samme fikk «Tartar» – henholdsvis Løitnant Bjelkes Gate og Tartargaten.

200-årsjubileum

200-årsjubileet for slaget ble markert i Alvøen i mai 2008 med et storslått, utendørs skuespill. En utstilling om kanonbåtkrigen 1807-1814 generelt og slaget ved Alvøen spesielt ble åpnet, og var åpen hver søndag i mai, samt for skoleklasser i ukedagene.
Den 16. mai 2008 ble selve slaget markert spesielt, med rundt 1 000 tilskuere. Et nytt dramatisk stykke skrevet av Vestlandske Teatersenter, og Camilla Svingen som initiativtaker og medprodusent sammen med Alvøen Gamle Mølle, ble skuespillet skrevet spesielt for anledningen. 40 skuespillere; profesjonelle, amatører og barn deltok. Skuespillet, om enn med en del kunstneriske friheter, tok for seg hendelsene i Alvøen den aktuelle dagen for 200 år siden, og gav samtidig et innblikk i dagliglivet i Alvøen slik det kan ha fortonet seg. Sigurd Aae Klausen hadde regi. 
I skuespillet inngikk også en rekonstruksjon av slaget – «Øster Riisøer 3», en replika av en kanonjolle, var blant de mest autentiske deltagerne. Galeasen «Loyal» gikk inn i rollen som «Tartar», mens en del mindre båter, blant annet «Enigheten», var med i rollen som de andre fartøyene i den Bergenske Roflotilje. Det ble skutt med løskrutt, med saluttkanoner, men også med «Øster Riisøer 3»s 3,5-tonn tunge 24-punds kanon.
Deltager var også Forsvarets Musikkorps Vestlandet, som stod for blant annet marsjer, men også urfremførelsen av musikken til «Hvad tenker du britiske røver», et dikt skrevet i 1808.